**15 év elteltével módosultak az Ericsson-díj odaítélésének feltételei**

Az Ericsson-díj kiírását megalapítása, 1999 óta minden évben felülvizsgálják a díj alapítói és odaítélői, és szükség esetén apróbb változtatásokat tesznek a pályázat szövegében. Idén hosszas megbeszélést követően módosították a díj kiírását az Ericsson Magyarország Kutatás-Fejlesztési igazgatója, Beskid Vilmos, Jakab Roland ügyvezető, Pogonyi Ildikó kommunikációs vezető, az Eötvös Loránd Fizikai Társulat ügyvezetője: Nagy Zsigmondné, az ELFT Rátz-Ericsson díjbizottságának elnöke: dr. Radnóti Katalin, a Bolyai János Matematikai Társulat igazgatója: Rákóczi Ildikó, a BJMT Rátz-Ericsson díjbizottságának elnöke: dr. Pogáts Ferenc, valamint a MATFUND Alapítvány képviselője, Oláh Vera.

A főbb változások:

A díjakat ez évtől kezdődően nemcsak tanár, hanem tanító is megkaphatja.

A tehetséggondozásért járó díj mostantól indokolt esetben olyannak is odaítélhető, aki nem a felsorolt, hanem más, jelentős hazai vagy nemzetközi versenyen ér el tanítványaival kiváló eredményeket.

Rátz-életműdíjas tanárt kérjük, ne jelöljenek Ericsson-díjra! Viszont Ericsson-díjas 8 év elteltével újra felterjeszthető az Ericsson-díjra.

A javaslatokat már csak e-mailben lehet elküldeni, a határidő: 2014. ápr. 1.